JURIDISK METODE FOR REVISORER er skrevet med det formål at give revisorer en metodebog målrettet de juridiske områder, der er en del af en revisors arbejdsområde i forbindelse med særligt erhvervsjuridisk rådgivning på det erhvervsretlige samt skatte- og afgiftsretlige område. Revisorer anvender jura i næsten alle arbejdsopgaver – selv ved udar­bejdelse af et regnskab, idet regnskaberne skal aflægges efter årsregn­skabsloven eller IFRS-standarderne. Ligeledes vil revisorer ofte møde behov for rådgivning om skatteretlige konsekvenser eller behov for juridisk viden vedrørende f.eks. selskabsretlige omstruktureringsmuligheder af virksomheder og selskaber. Det er ikke altid, at gældende ret kan læses ud fra lovteksten, direktivet eller forordningen, og det er netop i sådanne tilfælde, at den juridiske metode bliver vigtig. Forfatterne har i denne bog anlagt en revisorvinkel på flest mulige forhold, således at bogen ikke blot er ”endnu” en juridisk metode­bog, men en særlig juridisk metodebog for revisorer. 2. UDGAVE er foruden diverse opdateringer bearbejdet på baggrund af forfatternes erfaringer med brugen af bogen i undervisningen. Kapitel 8 er desuden blevet udvidet med flere gode råd om studieteknik.ANDERS LARSEN, cand.merc.aud., cand.jur. og ph.d., er ansat som ad­junkt på Juridisk Institut ved Aalborg Universitet. Han er i øjeblikket koordinator for revisionsuddannelsen og underviser hovedsageligt på sam­me. RENÉ YSSING RASMUSSEN, cand.jur. og MSc (Taxation), er skattepart­ner hos Beierholm. René er tillige ekstern lektor på Aalborg Universitet og underviser på jura- og revisoruddannelsen.